《禅人写师真请赞 其六》
宋代·释慧远

大地一浑身，虚空绝四邻。不识柏树子，唤作麻三斤。

好时十分潇洒，恶时一味藞苴。等闲牵犁上佛殿，乘兴钵盂里走马。

平地撒屎撒尿，知佗是真是假。禅人描邈将来，大虫头上火把。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。